Saavzâčááná

Saavzâčááná (Albatrellus ovinus) lii Russulales-laahkon kullee kuobâr, mii šadda eromâšávt kuosâmeecijn. 

Suomâst
Maadâ-Suomâst tot lii uáli táválâš kuobâr, tavveen vist tot lii härvinub. Kuobbâr puáhtá čuággiđ porgemáánust roovvâdmáánu pelimudo räi.

Purrâmâškuobâr
Saavzâčááná lii eromâš šiev purrâmâškuobâr. Nuorâ kuobbârij smakkâ lii lääivib, ko vist puárásub kuobbâreh láá ucánjáhháá riččâsuboh. Saavzâčááná puáhtá kopšâdiđ nuhtán. Tot suápá puohlágán kuobârpurrâmâššáid, já tom puáhtá meid passeeđ páánust saavzâčáánápihvin. 
Saavzâčááná puáhtá kalmaattiđ tâi kuškâdiđ čáláttâssân. Tast puáhtá meid rähtiđ maaŋgâlágánijd kuobârsiäiluttuvâid. 

Saavzâčáánást lii ennuv sáigu já D-vitamiin. Tot siskeeld meid seeleen sehe mottoom verd kalium.

 Fáádást eres soojijn 

 Käldeeh 

Luokka:Purrâmâškuobâreh
Luokka:Russulales